da da da sv da da da da da nl de nb da da sv en en da da da da fr en et da en da da da da en da da fr de nb da da da da fr da sv da sv da da da sv da als da sl da da da da da en id sk sv ca da da da da da da da da da da da da da da da da da da da da da da ca sl da sl da sl da sl da sl da da et da fr da fr da fr da fi da da da da da da da da da fr da da sv da da it en ru sv sv nl da fr it it da en da de da da da da da da da
Venstre vil overdække motorveje for at bekæmpe trafikstøj | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
I nyt boligudspil fra Venstre lyder et forslag, at tre milliarder kroner skal gå til at bekæmpe trafikstøj.
Udgivet:08. august 2022, 13.00
Boligordfører Heidi Bank og formand Jakob Ellemann-Jensen præsenterer Venstres nye boligudspil.
Del på Facebook Del på Twitter Del på LinkedIn Del via email
KØBENHAVN Venstre vil afsætte tre milliarder kroner til en såkaldt støjpulje, der skal bekæmpe støj fra veje.
Det fremgår af partiets boligudspil, der er blevet præsenteret mandag.
Over 720.000 boliger i Danmark udsættes for trafikstøj, der overskrider den anbefalede grænseværdi, lyder det i udspillet.
- Behovet for støjbekæmpelse er kæmpestort, siger Venstre-formand Jakob Ellemann-Jensen ved et pressemøde på Christiansborg.
- Der er rigtig mange mennesker, som er hårdt plaget af det her. Der er mennesker, som bliver syge af det, siger han.
Venstre foreslår, at pengene eksempelvis kan gå til overdækning af motorveje eller andre støjreducerende projekter langs motorvejene.
Venstres boligordfører, Heidi Bank, siger på pressemødet, at pengene skal afsættes "over en årrække".
Senere på året præsenterer Venstre en 2030-plan, hvor de tre milliarder til støjbekæmpelse vil være finansieret, lyder det på pressemødet.
I 2021 var Venstre en del af en infrastrukturplan frem til 2035, som blev vedtaget af et bredt politisk flertal.
Her blev der også afsat tre milliarder til støjbekæmpelse i perioden 2022-2035, men det er ikke nok, mener partiet.
Sidste år foreslog Venstre at afsætte fire milliarder kroner til støjreduktion i infrastrukturplanen. Det var en milliard kroner mere, end det endte med.
Nu vil Venstre altså have tre ekstra milliarder kroner, så det samlet set bliver seks milliarder kroner, inklusive pengene til støjreduktion i infrastrukturplanen.
- Jeg tror hverken, at tre eller fire milliarder kroner er tilstrækkeligt, når vi ser på den lange bane. Det her er noget, vi kan gøre væsentligt mere for, da det rammer rigtig mange mennesker, siger Jakob Ellemann-Jensen.
- Det er dyrt at bekæmpe støj, og jeg ved, at vestegnskommunerne er smerteligt bevidste om, at det koster mange penge.
- Men det er også noget, som koster mange borgeres trivsel og sundhed, siger han.
Boligudspillet indeholder i alt otte konkrete forslag. Søndag blev to af forslagene præsenteret i Berlingske.
Venstre ønsker at hjælpe førstegangskøbere af en ejerbolig.
Forslaget lyder, at man skal kunne indbetale op mod 50.000 kroner om året i fem år på en særlig boligopsparing. Det skal udløse et skattefradrag på 20 procent af beløbet.
Med opsparingen kan et par over fem år sammen opspare 500.000 kroner og få en skattegevinst på 100.000 kroner.
På udbudssiden ønsker Venstre desuden at opføre over 122.000 nye ejerboliger de næste ti år.
Der skal afsættes 100 millioner kroner til at "give en gulerod til kommuner, der udbyder flere byggegrunde end den generelle boligvækst".
Af andre forslag vil Venstre blandt andet fjerne tinglysningsafgiftens faste del for boliger med en salgspris på under en million kroner for at gøre det "mere attraktivt at bo på landet".
Kofod efter møde med ambassadør: Russisk adfærd fordømmes fortsat
Ny aftale skal øge muligheder for unge uden uddannelse
Rapport: Trusler fra Rusland fordrer nyt dansk forsvar
Efter Minksag er rødt flertal enige om at nedsætte demokratiudvalg
Mest læste på Skive Folkeblad
Ingen smil hos Østergaard: Regionen siger nej til ny klinik
Bil stjålet i Skive: Biljagt gennem Salling endte på Mors
Skæv start: 18-årig påvirket af hash under sin første kørelektion
Skyld i uheld: Fuld svensker tabte kuffert ud af bagagerummet
Dronningen efter titelfratagelse: Joachims reaktion gør indtryk
Tv-stjernen Kim Kardashian får bøde for krypto-reklame
Købmand vinder pris og tur til New York: - Det er helt uvirkeligt
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.